《夏日携王惟材陪曹公饮城东湖亭》
明代·宋登春

漠漠林塘五月寒，王人长日竹皮冠。酒炉茶灶从儿理，菜圃爪田引客看。

老去坐忘青锁梦，归来囊贮紫金丹。鹅池道者频相访，笑索村醪苜宿盘。

作者简介：真定府新河人，字应元，号海翁，晚号鹅池生。少能诗，善画。嗜酒慕侠，能骑射。年三十，以妻子儿女五人皆死，弃家远游。晚居江陵，知府徐学谟甚敬礼之。后游石首受辱，遂披发为头陀，不知所终。一说于万历十七年离徐学谟家，泛舟钱塘，投江死。有《鹅池集》、《燕石集》。